కాకినాడ
ఉత్తర ప్రాంతం అయిన కాకినాడ, శివారు గ్రామాలు ఇటీవలి కాలంలో వేగంగా అభివృద్ధి చెందుతున్నాయి. ఉత్తరం నుండి దక్షిణం వఱకూ ఉన్న పారిశ్రామిక గొలుసు, నగరం యొక్క తూర్పు ప్రాంతాన్ని సముద్రతీరం నుండి వేరుచేస్తోంది. కాకినాడకి అగ్నేయంగా కాకినాడ అఖాతం ఉంది. ఈ ప్రాంతంలోని మడ అడవులు, భారతదేశంలో అతి పెద్ద మడ అడవులలో రెండవ స్థానాన్ని ఆక్రమిస్తున్నాయి. ఇదే ప్రాంతం కోరింగ అభయారణ్యానికి నెలవు. గోదావరికి పాయలలో ఒకటైన 'గౌతమి', కాకినాడకి దక్షిణంగా బంగళాఖాతంలో కలుస్తోంది.
తడ
తడ అన్న పదానికి సరిహద్దు అని అర్థం. సముద్రానికి సరిహద్దు ప్రాంతంలో ఉండడం, తమిళ భాష వ్యవహారంలో ఉండే ప్రాంతాలకు దగ్గరగా ఉండడం మాత్రమే కాక అటవీప్రాంతానికి అతి సమీపంలోని గ్రామం కావడం కూడా ఈ పేరు సార్థకతను సూచిస్తాయి.